b'\n_START_ARTICLE_\nVladimir Varlaj\n_START_SECTION_\n\xc5\xbdivotopis\n_START_PARAGRAPH_\nVladimir Varlaj \xc5\xa1kolovao se na tada\xc5\xa1njoj Privremenoj vi\xc5\xa1oj \xc5\xa1koli za umjetnost i obrt u Zagrebu . Jedan je od osniva\xc4\x8da umjetni\xc4\x8dke skupine Grupe nezavisnih (Ljubo Babi\xc4\x87, Vladimir Beci\xc4\x87, Jozo Kljakovi\xc4\x87, Frano Kr\xc5\xa1ini\xc4\x87, Ivan Me\xc5\xa1trovi\xc4\x87, Jerolim Mi\xc5\xa1e, Marin Studin, Zlatko \xc5\xa0ulenti\xc4\x87, Vladimir Varlaj), s kojima je intenzivno izlagao od 1923. do 1925. godine na mnogobrojnim izlo\xc5\xbebama u zemlji i inozemstvu. Verlaj je svoje najplodnije razdoblje imao od sredine 1920-ih do po\xc4\x8detka 1940-ih. Tada su nastali njegovi mnogobrojni intimisti\xc4\x8dki pejza\xc5\xbei; Kor\xc4\x8dule, Dubrovnika, Visa i jo\xc5\xa1 zna\xc4\x8dajniji Kleka, Dobre, i zagreba\xc4\x8dke okolice. Radio je akvarele, ulja i grafike. Bolest ga je rano prikovala za krevet, te ga prerano otrgnula od slikanja i umjetni\xc4\x8dkog djelovanja.'